CELEX: 62018TN0490
Language: sk
Date: 2018-08-16 00:00:00
Title: Vec T-490/18: Žaloba podaná 16. augusta 2018 – Neda Industrial Group/Rada

5.11.2018   
            
            
               SK
            
            
               Úradný vestník Európskej únie
            
            
               C 399/38
            
         
      Žaloba podaná 16. augusta 2018 – Neda Industrial Group/Rada
      (Vec T-490/18)
      (2018/C 399/52)
      Jazyk konania: angličtina
      
         Účastníci konania
      
      
         Žalobkyňa: Neda Industrial Group (Teherán, Irán) (v zastúpení: L. Vidal, advokát)
      
         Žalovaná: Rada Európskej únie
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie, ktoré prijala Rada Európskej únie 6. júna 2018 o ponechaní sankcií voči žalobkyni v platnosti, a
               
            
                  —
               
               
                  uložil Rade povinnosť nahradiť trovy konania.
               
            
         Dôvody a hlavné tvrdenia
      
      Touto žalobou sa navrhuje zrušenie rozhodnutia Rady zo 6. júna 2018 o ponechaní žalobkyne na zozname osôb a subjektov uvedených v prílohe II k rozhodnutiu 2010/413/SZBP (1) a prílohe IX k nariadeniu č. 267/2012 (2).
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na tom, že napadnuté rozhodnutie je protiprávne z dôvodu nesprávneho právneho posúdenia.
                  
                              —
                           
                           
                              V tejto súvislosti žalobkyňa tvrdí, že Rada nepreukázala, že žalobkyňa vedome podporuje činnosti súvisiace so šírením jadrových zbraní, v dôsledku čoho bola zaradená do zoznamu uvedeného v prílohe IX nariadenia č. 267/2012.
                           
                        
                              —
                           
                           
                              Žalobkyňa ďalej tvrdí, že Rada porušila zásadu účinnej súdnej ochrany, pretože jej neoznámila akékoľvek podporné dôkazy.
                           
                        
            
                  2.
               
               
                  Druhý žalobný dôvod je založený na tom, že napadnuté rozhodnutie je protiprávne z dôvodu nesprávneho právneho posúdenia.
                  
                              —
                           
                           
                              V tejto súvislosti žalobkyňa tvrdí, že vzhľadom na činnosti a služby, ktoré poskytuje, nie je možné ju spájať so sankcionovanými subjektmi alebo akýmikoľvek jadrovými činnosťami.
                           
                        
            
                  3.
               
               
                  Tretí žalobný dôvod je založený na tom, že napadnuté rozhodnutie je protiprávne, pretože porušuje všeobecnú zásadu proporcionality.
                  
                              —
                           
                           
                              V tejto súvislosti žalobkyňa tvrdí, že skutočnosti, že bola zaradená na zoznam subjektov podliehajúcich reštriktívnym opatreniam a že jej odstránenie zo zoznamu bolo odmietnuté, nie sú vhodné ani nevyhnutné na dosiahnutie cieľov nariadenia č. 267/2012 a spôsobili žalobkyni neprimeranú ujmu.
                           
                        
            
         (1)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 2010, s. 39).
      
         (2)  Nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu a o zrušení nariadenia (EÚ) č. 961/2010 (Ú. v. EÚ L 88, 2012, s. 1).